забавни моменти за Жаби
Навремето един армейски старшина излязъл на среща с готина мацка. Седнали на пейка в парка. Военният само седял и мълчал. Тогава момичето решило да поеме инициативата:
- Хей, готин! Хайде да играем една игра. Ще ти задам гатанка. И ако отговориш правилно, ще ти дам една целувка. Слушай сега: красиво, ароматно, расте в градина и е с бодли. Що е то?
Оня мислил, мислил и накрая се изцепил:
- Автомат Калашников!
Хубавицата въздъхнала:
- Не, това е роза. Нищо! Хайде да опитаме пак: мъничко, с бели листенца и жълто в средата, расте по полянки! Що е то? Старшината се съсредоточил известно време и отговорил:
- Автомат Калашников.
Мацката подбелила очи:
- Неее! Това е маргаритка. Добре, сега ще те попитам нещо изключително лесно: зелено, грозно, стои в блатото и квака. Що е то?
Старшината се чудил, чудил, пък свил рамене:
- Не знам.
Красавицата поклатила глава:
- Ех, глупчо такъв! Та това е жаба.
Старшината се плеснал по челото:
- Брей! Вярно, бе! Тъкмо се чудех какво пък ще прави автомат Калашников в блатото?!